tartuNLP/wikipedia-smugri-20251201 huggingface dataset:
Ingvild Kjerkol

Ingvild Kjerkol (sündinud 18. mail 1975 Stjørdalis Nord-Trøndelagi maakonnas) on Norra poliitik, ta on Norra Töölispartei liige. Ta oli 14. oktoobrist 2021 kuni 12. aprillini 2024 Norra tervihoiu- ja sotsiaalse kindlustuse minister Jonas Gahr Støre valitsuses.
Ta lõpetas keskkooli Stjørdalis. Aastatel 1994–1995 töötas ta au pair'ina Fontainebleaus Prantsusmaal. Aastal 1998 lõpetas ta Trondheimis asuva "Norges teknisk-naturvitenskapelige universitet"i, kus ta õppis psühholoogiat ja informaatikat. Lisaks lõpetas ta "Høgskolen i Sør-Trøndelag"'i (asub samuti Trondheimis) erialal arvutite tehniline teenindamine ja remont.
Tellimuspõhine lõppkooste

Tellimuspõhine lõppkooste (ingl.k. "assemble to order; ATO") on strateegia ja tootmisviis, mille puhul toote valmistamise, lõpliku koostamise ja pakendamise käivitajaks on kliendi tellimus, mitte nõudluse prognoosimine. Kliendi tellimuse saabumisel koostatakse eeltöödeldud materjalidest, sõlmedest ja tootekomponentidest valmistoode vahetult enne tarnimist. 
Olulised koostedetailid varutakse või toodetakse prognoosile tuginedes enne tellimuste laekumist, ent valmistoodete kooste toimub ainult tellimuste alusel. On üldjuhul kasutatav juhul, kui vähem kui 20% tootele väärtuse lisamisest toimub pärast tellimuse vastuvõtmist ja kogu vajalik projekt- või protsessidokumentatsioon on tellimuse vastuvõtmise ajal olemas. 
Seotud terminid.
Sarnane termin on lõppkooste (ingl.k. "final assembly"), mille all mõeldakse lõpptoodete koostamist komponentidest ja sõlmedest koostetehases või kolmanda osapoole teenuseosutaja ruumides. Üldjuhul on lõpliku koostamise aluseks kliendi tellimus. See on tarbimisvalmis lõpptoote kokkupaneku kõrgeim võimalik tase enne selle lähetamist kliendile. 
Müügikomplektide koostamine (ingl.k. "assembling") on lihtsakujuline komponentide või osade kokkupanek kindlaksmääratud ühikuteks laos enne saadetise lähetamist kliendile. Müügikomplektide koostamine vähendab vajadust hoida laos eelkoostatud valmistoodete komplektide varusid, kuid suurendab kliendisaadetise ettevalmistamise aja- ja tööjõukulu.
Koosteliin

Koosteliin (ingl.k. "assembly line") on süsteem järjestikku paigutatud masinatest, seadmetest, töövahenditest ja töötajatest, mis võimaldab koostada (lõpp)toodet liigutades koostatavat toodet järk-järgult piki koosteliini ühelt töökohalt teisele kuni toote täieliku valmimiseni. Koosteliini isaks peetakse Henry Fordi, kes võttis selle kasutusele sõiduautode tootmisel 20 sajandi algusaastail.
Oletatav vastuvõtt

Oletatav vastuvõtt, ka eeldatav vastuvõtt (ingl.k. "assumed receipt") on põhimõte, mille järgi saadetise vastuvõtul eeldatakse, et saadetise sisu vastab tarnija poolt edastatud tarneteatisele. Laos vastuvõtmisega seotud töötajad ei tuvasta kaubasaadetise koosseisu ega võrdle seda kaubadokumendiga. Põhimõtte rakendamine eeldab kliendi ja tarnija vahelist usalduslikku koostöösuhet. Praktikas kasutatakse eeldatud vastuvõtu põhimõtet koos kooditehnoloogia ja EDI teel edastatavate tarneteatistega. Eeldatud vastuvõtu kasutamine võimaldab loobuda paberkandjal saatedokumentide lisamisest saadetisele ning kiirendada vastuvõtutoiminguid.
ATA-carnet

ATA-carnet (eesti k. ATA-märkmik) on tollidokument, mille eesmärk on hõlbustada kaupade ajutist sissevedu riiki ja kohustuslikku, muutmata kujul taasväljavedu ilma tollitoiminguid läbimata. ATA-märkmiku kasutamisel puudub vajadus tollideklaratsiooni järele riiki sisseveol, samuti tagatise (tolli- ja muude maksude) maksmiseks sihtriigis. ATA-märkmiku kasutamine on laialt levinud näiteks kontsertide ja messide korraldamisel messi- ja kontserdivarustuse ajutisel sisseveol.
Kollane püsipoorik

Kollane püsipoorik ("Perenniporia subacida") on klassi "Agaricomycetes" torikulaadsete seltsi kuuluv seente liik.
Seen kasvab lamakuusel.
Volitatud ettevõtja

Volitatud ettevõtja (ingl.k. "authorised economic operaator; AEO") on ettevõte, kelle äritegevus on seotud tolliformaalsuste teostamisega, kes osaleb rahvusvahelises tarneahelas ning kes vastab järgmistele AEO sertifikaadi väljastamise kriteeriumitele: 
Volitatud ettevõtja on Euroopa Liidus tolliga seotud toimingutes usaldusväärne ja saab kogu ühenduse ulatuses kasutada tolli poolt võimaldatavaid soodustusi. 
Volitatud ettevõtja sertifikaat (ingl.k "authorised economic operator certificate") on sertifikaat, mis tõendab ettevõtte volitatud ettevõtja staatust. Kasutusel on kolme liiki AEO sertifikaate: 
Volitatud ettevõtja staatusega kaasnevad üldjuhul järgmised soodustused:
Automaatne tellimine

Automaatne tellimine (ingl.k. "automated store ordering") on jaekaubanduses varusid täiendava tellimuse automaatne genereerimine majandustarkvara varude juhtimise mooduli poolt läbimüügi-, olemasolevate varude ja tarneandmete alusel.
Taeliku-peenpoorik

Taeliku-peenpoorik ("Skeletocutis brevispora"), ka taelikutarrik, on peenpooriku perekonda kuuluv seeneliik.
Seen kasvab kuuskede lamatüvedel, tumepruuni või helepruuni taeliku surnud viljakehadel.
Automaatne tuvastus

Automaatne tuvastus, ka automaatne andmetuvastus (ingl.k. "automatic identification; Auto ID") on esemete, objektide, inimeste, toimingute jms äratundmine tehniliste seadmete abil ja vastavate andmete edastamine andmekogumissüsteemi. Toimingute eesmärk on vähendada ajakulu tuvastamisel ja vigu andmete sisestamisel tarkvarade andmebaasidesse. 
Automaatne tuvastamine on objektide või subjektide automaatse tuvastamise, nende kohta andmete kogumise ja nende otse infosüsteemi ilma inimese sekkumiseta sisestamise meetodite üldnimetus. Automaatse andmetuvastuse tehnoloogiate alla kuuluvad optiline andmetuvastus (vööt- ja maatrikskoodi tehnoloogia), elektromagnetiline ehk raadiosageduslik tuvastamine (RFID), optiline tekstituvastus (OCR), biomeetriline tuvastamine, häältuvastamine jms identifitseerimistehnikad. 
Automaatse andmetuvastamisega koos toimub automaatne andmehõive ehk tuvastatud andmete edastamine arvutitarkvarasse. Automaatne andmehõive (ingl. "automatic data capture") on teksti ja/või numbrilisel kujul andmete sisestamine arvutitarkvarasse kasutades erinevaid andmetuvastustehnoloogiaid ja –seadmeid.
Automaatne täiendamine

Automaatne täiendamine (ingl.k. "automatic replenishment; AR") on toiming ja süsteem tooteartiklite varude täiendamiseks tarnijate poolt arvestades keskmist nõudlust ja võimalikku nõudluse muutumist tulevikus. Varude automaatse täiendamisega püütakse hoida varusid optimaalsel tasemel, tagades toodete saadavust.
Autologistika

Autologistika (ingl.k. "automotive logistics; vehicle logistics") on logistika funktsiooniülene valdkond, mis tegeleb uute või kasutatud autode transpordiga raudteel, veeteedel ja maanteel, autode vaheladustamisega sadama- ja sisemaa ladudes ning terminalides ja erinevate lisaväärtusteenuste osutamisega auto koostetehaste jaotusahelates.
Väljastegemise lõpetamine

Väljastegemise lõpetamine (ingl.k. "backsourcing") on teisest ettevõttest tellitud protsessi või toimingute tellimise lõpetamine kolmanda osapoole logistikateenuste või tootmisteenuse osutajalt ja nende  teostamise alustamine oma ettevõttes (seesttellimine). Teostatakse kas pärast lepingu kehtivuse aja lõppemist või lõpetatakse leping partneriga ennetähtaegselt enamasti seoses ebapiisava sooritusvõime ja/või kvaliteedi,  madala efektiivsuse, vastastikuse usalduse kadumise jms probleemide ilmnemisel ja jätkumisel.
Tagasiajastamine

Tagasiajastamine, tagasisuunatud kavandamine, ka tagurpidi planeerimine (ingl.k. "backward scheduling; back scheduling") on toimingute ajastamisviis, kus mingi tegevuse alustamisega ajastamise planeerimist alustatakse tellimuse täitmise või tegevuse teostamise tähtajast liikudes ajas tagasi, et täitmisaja alusel arvutada välja tootmise alustamise, ostutellimuste esitamise jms. kuupäevad. Tagasiajastamine on vastand edasiajastamisele. 
Tegemist on meetodi ja praktikaga, mida kasutatakse tegevuste jada kindlaksmääramiseks ja nendeks tegevusteks kuluvate aegade arvutamiseks tuvastamaks aega (kuupäeva), millal on vaja toimingutega alustada, et need saaksid sooritatud nõutud ajaks (kuupäevaks). See on tegevuste ajalise kavandamise põhimõte, kus tähtaegade põhjal määratakse hiliseim hetk, kus tööga peab alustama. Kasutatakse ostutegevuses, tootmises ja logistika ning tarneahela juhtimisel.
Vöötkooditehnoloogia

Vöötkooditehnoloogia (ingl.k. "bar code technology") on automaatse tuvastamise tehnoloogia, mis põhineb andmete salvestamisel eri laiusega mustade triipude ja nende vahede kombinatsioonide abil paberkandjal. Lugemisseadmed koos arvutitarkvaraga suudavad lugeda eri laiusega mustade triipude ja nende vahede kombinatsioonidega edasiantavat numbrilist ja tähestikulist informatsiooni. Triipude ja nende vahede kindlaksmääratud kombinatsioonidega antakse edasi vajalikke numbreid ja/või tähti. millest omakorda moodustub inimesele loetav tekst.
Riiuliposti tald

Riiuliposti tald, riiuliposti alusplaat (ingl. k. "base plate") on metallist või plastikust horisontaalne plaat, mis asetatakse riiulite paigaldamisel riiuliposti otsa ja põrandapinna vahele. Riiulitald vähendab/ühtlustab posti poolt põrandapinna ühikule  avaldatavat rõhku. Ka riiulitalda kasutades võib ulatuda selle poolt avaldatav rõhk tasemeni 100 kg/cm2.
Baasvarusüsteem

Baasvarusüsteem (ingl.k. "base stock system") on varuhaldussüsteem, mille puhul tehakse täiendustellimus alati pärast seda, kui varu laost väljastatakse ning täiendustellimuse maht on võrdne väljastatud kauba mahuga.
Primaartarneahel

Primaartarneahel (ingl.k. "basic supply chain") on tarneahel, mis koosneb ettevõttest ja sellega vahetult seotud tarnijast ning kliendist, kes omakorda on ühendatud vähemalt ühe või enama toodete, teenuste, finantside ja informatsiooni üla- ning allvooga.
Partiinumber

Partiinumber (ingl.k. "batch number; lot number") on tootja poolt enamasti ühest tooteartiklist koosnevale tootepartiile omistatav numbriline kood, mida kasutatakse toodete liikumise jälgimiseks tarneahelas. Partiinumbri alusel saab tarneahelas tuvastada ka konkreetse kaubapartii tootjat, tootmisaega jms. See on tootmise või kooste käigus ühele tootele või tootepartiile omistatav unikaalne number (numbrite kombinatsioon) võimaldamaks tuvastada konkreetseid tooteid ja jälgida nende liikumist tarneahelas.
Rühmkomplekteerimine

Rühmkomplekteerimine (ingl.k. "batch picking") on väljastustellimuste komplekteerimise meetod, mille puhul laotöötaja komplekteerib riiulikoridorides liikudes korraga mitme väljastustellimuse tooted. Rühmkomplekteerimine on efektiivne töömeetod suure pindalaga ladudes mõne artiklireaga, väikeste tootekoguste komplekteerimisel. Mitme tellimuse samaaegse komplekteerimisega saavutatakse tavaliselt suurem tootlikkus kui ühe tellimuse kaupa komplekteerimisel. Võib eeldada ka komplekteerimisjärgset toodete uuesti sorteerimist.
Rühmavabastus

Rühmavabastus (ingl.k. "batch release") lao väljastustellimuste vabastamine laos osade kaupa määratud ajahetkedel tööpäeva jooksul. Tellimuste kinnihoidmine enne nende vabastamist komplekteerimiseks põhjustab nende kuhjumise infosüsteemis.
Dombrád

Dombrád on linn Ungaris Szabolcs-Szatmár-Beregi komitaadis Kisvárda kreisis.
Geograafiline asend.
Dombrád asub Tisza paremal kaldal, kreisikeskusest Kisvárdast ligi 12 km läänes ja komitaadikeskusest Nyíregyházast umbes 34 km põhjakirdes. 
Ajalugu.
Asulat on esmamainitud 1067. aastal. 19. sajandil ühendati Dombrádiga Óntelek. Kitsarööpmelise raudteeühenduse sai asula 1905. aastal. Suurkülaks sai Dombrád 1971. aastal. 2000. aastal esindas Dombrád Ungarit Euroopa õitsvate linnade ja külade konkursil. Dombrád sai hõbemedali ja lisaks veel ka Maailma Aednike Assotsiatsiooni eriauhinna. Linnaõigused anti Dombrádile 1. juulil 2000.
Marx Aru

Marx Aru (sündinud 8. novembril 2002) on eesti võrkpallur.
2022. aastast kuulub ta Eesti võrkpallikoondisse ja hooajast 2025/26 mängib Portugali meistriliiga klubis Lissaboni Sporting.
Sportlaskarjäär.
Noorteklassid.
Aru alustas võrkpalliga tegelemist noorena Krista Kallase ja hiljem Selver Tallinna Spordikoolis Marko Vantsi juhendamisel. Selver Tallinna Spordikooliga osaleti omavanuste Eesti meistri- ja karikavõistlustel ja Balti karikavõistlustel, kus oldi üldiselt medalitel.
Aru kuulus aastatel 2017–2020 Eesti noormeestekoondisse (sündinud 2001 ja hiljem), kelle treenerid olid Toomas Jasmin ja Raigo Tatrik. 2017. aastal toodi U17 koondisega Eestile ajaloo esimene EEVZA meistritiitel. Koondis osales omavanuste EM-valikturniiridel, kuid finaalturniirile ei pääsetud.
Eesti võrkpallikoondis.
Aru kuulus esmakordselt Eesti võrkpallikoondise kandidaatide hulka 2020. aastal. Esimestes mängudes osales 2022. aasta koondise suvel. 2023. aastal esindas ta Eestit Euroopa meistrivõistluste finaalturniiril.
Klubivõrkpall.
Aru liitus Selver Tallinna meeskonnaga juba 15-aastaselt (hooaeg 2017/18), kuid peale mõnda hooaega loobus ta võrkpallist 2019. aasta kevadel. Ta naasis meistriliiga tasemel võrkpalli 2020. aasta alguses Selver Tallinna ridades, keda esindas 2022. aastani. Peale seda kuulus ta aastatel 2022–2024 Selver Tallinna ja TalTechi ühismeeskonda Selver/TalTech. Nende võistkondadega on ta tulnud kahekordseks Eesti- (2023 ja 2024) ja Balti meistriks (2021 ja 2024) ning korra Eesti karikavõitjaks (2020).
Hooajaks 2024/25 sõlmis ta oma esimese välislepingu ning siirdus Prantsusmaa meistriliiga klubisse Tourcoing Lille Métropole. Võideti Prantsusmaa karikavõistlused. Prantsusmaa meistriliiga põhiturniir lõpetati kolmandana, kuid kaotati veerandfinaalseeria ning lõpetati hooaeg viiendana. CEV Challenge Cupil jäädi pidama 1/8 finaali. Aru põhirotatsiooni ei kuulunud ning täitis vahetusmängija rolli.
Hooajaks 2025/26 sõlmis ta lepingu Portugali valitseva meistri Lissaboni Sportinguga.
Saavutused.
Balti liiga
Eesti meistrivõistlused
Riikide karikavõistlused
Individuaalsed auhinnad
Materjalide loetelu

Materjalide loetelu, tootespetsifikatsioon (ingl.k. "bill of materials (BOM") on materjalide, tootekomponentide, sõlmede ja koostisosade täielik, struktureeritud nimekiri koos näidatud kogustega (hulgaga), mis on vajalikud konkreetse toote valmistamiseks (koostamiseks). See on dokument, mis hõlmab kõiki materjale ja allkooste, mis on vajalikud ühe lõpptooteühiku tootmiseks, sealhulgas koguseid ja koostamise järjekorda. Tegu on MRP-süsteemi põhilise infosisendiga keskse tootmiskava kõrval.
Biolagunev jääde

Biolagunev jääde (ingl.k. "biodegradable waste") on igasugune jääde, mida on võimalik kas aeroobselt või anaeroobselt lagundada, nagu näiteks toidu- ja aiajäätmed, paber, papp jms.
Biomeetriline tuvastamine

Biomeetriline tuvastamine (ingl.k. "biometrical identification") on tuvastamisel ja infoturbes kasutatav autentimismeetod, mis põhineb mõõdetavate ja automaatselt kontrollitavate bioloogiliste parameetrite, näiteks sõrmejälgede või kõne analüüsil.
Plokkskeem

Plokkskeem (ingl.k. "block diagram") on süsteemi iseloomustav diagramm, mille puhul esitatakse selle osad ja/või funktsioonid kastidega, mis on omavahel ühendatud nendevahelisi seoseid ja sõltuvusi iseloomustavate joontega. Plokkskeemid ei sisalda detailset informatsiooni ja neid kasutatakse enamasti abstraheerimise kõrgemal tasemel mõistmaks  süsteemi üldist kontseptsiooni.
Toestamine

Toestamine, liikumahakkamise blokeerimine (ingl.k. "bracing; blocking") on kaubasaadetise pakkeüksuste toestamine puidust, metallist või muust materjalist tugedega (õhkkotid) nende laadimise ajal poolhaagisesse, konteinerisse või muusse veoühikusse hoidmaks ära nende liikumahakkamist veo ja laadimise ajal.
Psühhedeelne rokk

Psühhedeelne" "rokk on rokkmuusika stiil, mis on inspireeritud, mõjutatud või psühhedeelse kultuuri esindaja, mille keskmes on taju muutvad hallutsinogeensed uimastid. Muusika hõlmas uusi elektroonilisi heliefekte ja salvestustehnikaid, laiendatud instrumentaalsoolosid ja improvisatsiooni. Paljud psühhedeelsed grupid erinevad stiili poolest ja sageli kasutatakse seda silti võltslikult.
Stiil sai alguse 1960. aastate keskel, Suurbritannia ja Ameerika muusikute seas.
Täht-peenpoorik

Täht-peenpoorik ("Skeletocutis stellae") on peenpooriku perekonda kuuluv seeneliik.
Seen kasvab kuuskede lamatüvedel.
Tulln an der Donau

Tulln an der Donau on ajalooline linn "(Stadtgemeinde)" Austrias Alam-Austria liidumaal, Tullni ringkonna halduskeskus. Parkide ja aedade rohkuse tõttu kutsutakse Tullni sageli "Blumenstadtiks" ('lillede linn') ja Tullni linnapea Peter Eisenschenki algatusel "Ühesoleku linnaks".
Linn asub Tullni nõo keskosas, mis ulatub Wienerwaldini lõunas, umbes 40 km Austria pealinnast Viinist loodes. Peamine osa selle hoonestusalast asub Doonau jõe lõunakaldal.
Ajalugu.
Tulln on üks Austria vanimaid linnu. Kuigi see asustati Rooma-eelsel ajal (nimi "Tulln" on arvatavasti keldi päritolu), omandas see tähtsuse Rooma kindluse Comagenana (Comagenis). Väidetavalt külastas Rooma võimu viimastel aastatel linna Püha Severinus Noricumist, päästes selle barbarite käest.
Linna on esmamainitud nimega Tullina 859. aasta ürikus, kui piirkond oli Baieri "marcha orientalis"'e osa. See omandas tähtsuse Babenbergide aadlikoja elupaigana, kes valitses Austria markkrahvidena alates 976. aastast. Tulln kaotas oma tähtsuse pärast seda, kui Babenbergid viisid oma residentsi Viini.
6. septembril 1683 ühines kuningas Jan III Sobieski Poola ratsavägi seal keiserlike (Austria) vägedega, samuti Saksimaa, Baieri ja Badeni vägedega Viini lahinguks Osmanite riigi pealetungiva armee vastu. 20. sajand oli järjekordne kasvuperiood ja 1986. aastal taotles Tulln Alam-Austria pealinnaks saamist, kuigi Sankt Pölten lõpuks võitis.
Tulln tänapäeval.
Tähtis suhkrutootmistehas Agrana Austria asub Tullnis. Linnas toimuvad ka mitmed olulised messid, sealhulgas matkavarustuse ja paadinäitused. Tullnis asuvad mitmed Alam-Austria riigiasutused, nagu tuletõrje või katastroofiabi. Tullnis asub ka föderaalne lennunduskool.
37-kohalises linnavolikogus domineerib Austria Rahvapartei, kellel on praegu 19 mandaati. Linnavalitsus on viimasel ajal läbi viinud ulatusliku linnaliikluse reformi, muutes laialdaselt foore koos ringristmikega, milliseid Tullnis on nüüd 22. Tullnis on üle Doonau kaks silda. Franz-Josefs-Bahn ületab Doonau Tullnis, kulgedes Krems an der Donau kaudu Gmündi. Tullnis ilmub Viini päevaleht Der Standard.
Võimendusprintsiip

Võimendusprintsiip (ingl.k. "boosting principle") on põhimõte, mille kohaselt suhteliselt väike kulusääst sisseostetavate materjalide, toodete ja teenuste hinnas mõjutab ettevõtte tulemit rohkem kui samaväärne muude kulude vähenemine ja müügitulemuse paranemine.
Pudelikael (logistikas)

Pudelikael (ingl.k. "bottleneck") on logistika ja tarneahela juhtimise kontekstis piirang, takistus või planeeritud tegevus, mis kitsendab (piirab) väljundit või kapatsiteedi kasutamist. Ühtlasi koht tarneahelas, kus mingi mõjutegur piirab tootmisvoogu ja/või varude liikumist. Nõudlusahelas nimetatakse pudelikaelaks esimest lüli, mis hakkab nõudluse kasvades nõudlusahelas mahtude suurenemist takistama. Enamasti kaasneb sellega materjalide või pooltoodete varude kuhjumine pudelikaela ette ja toodete defitsiit järgnevates lülides. Pudelikael määrab tarneahela läbilaskevõime.
Viimane (Blacky)

"Viimane" on ansambli Blacky 2017. aastal välja antud kogumikalbum.
Lood.
Kõik lood on kirjutanud Lea Dali Lion, välja arvatud, kus on märgitud.
Kuuse-jänesepäss

Kuuse-jänesepäss ("Pelloporus leporinus"), ka jänesepässik, on liik seeni taelikuliste ("Hymenochaetaceae") sugukonnast, taelikulaadsete ("Hymenochaetales") seltsist.
Tullni nõgu

Tullni nõgu (saksa: "Tullnerfeld") on settenõgu Ida-Alpidest põhja pool, mille on üles paisanud Doonau jõgi.
Üsna tasane ala on viljakas ja spindlikujuline loopealne, mille pindala on 48x14 km. Doonau suubub nõkku Krems an der Donaus ja väljub sealt Korneuburgis. Nõgu on settinud pinnas, mis on täidetud Doonau ja teiste Baieri kiltmaa jõgede tertsiaarsete setete ja kruusa ladestustega. Selle viljakatel terrassidel kasvatatakse nisu, maisi, kartulit ja suhkrupeeti.
Hulgipakendamine

Hulgipakendamine, ka rühmpakendamine (inglise keeles "bulk packing; cartonization"), on tegevus, mille käigus asetatakse väiksed pakkeüksused (müügipakendid) suuremasse pakendisse (hulgimüügi- või rühmapakendisse), hoidmaks ära väikeste pakendite vigastamist ja kadu ning hõlbustamaks kaupade vastuvõtmist, väljastamist ning muid kauba käitlemise toiminguid laos.
Masskomplekteerimine

Masskomplekteerimine (ingl.k. "bulkpicking") on ladudes kasutatav väljastustellimuste komplekteerimismeetod, mida kasutatakse siis, kui lühikese aja jooksul on vaja väljastada laost palju samadest tooteartiklitest koosnevaid tellimusi. Tegu on tõhusa komplekteerimismeetodiga, mille puhul väljastab infosüsteem artiklipõhise komplekteerimislehe. Selle alusel võetakse hoiukohtadelt välja kõik samaliigilised tooteartiklid, mis seejärel jaotatakse väljastusalal väljastustellimuste vahel.
Würmla

Würmla on vald "(Marktgemeinde)" Austrias Alam-Austria liidumaal Tullni ringkonnas.
Aerutamine 2024. aasta suveolümpiamängudel

 
2024. aasta Pariisi suveolümpiamängude aerutamisvõistlused oli kavas läbida kahel põhialal: kärestikuslaalomis, mis toimus 27. juulist 5. augustini, ja aerutamises 6. kuni 10. augustini. Nii kärestikuslaalom kui ka aerutamisvõistlused toimusid Vaires-sur-Marne'is Île-de-France'i riiklikul olümpiamängude merestaadionil.
Sarnaselt eelmistele olümpiamängudele toimusid võistlused 16 alal, mille programmis oli mitmeid olulisi muudatusi. Meeste C-2 ja K-2 1000 meetrit asendatati poole lühemaga, meeste C-2 ja K-2 500 meetriga, et ühtlustada programmi naiste poolega. 2024. aasta olümpia tähistas ka meeste ja naiste slaalomi süstakrossi debüüti, mis oli osa soolise võrdõiguslikkuse olümpialiikumist, asendades meeste ja naiste K-1 200 meetri aerutamisvõistlused.
Kvalifikatsioon.
Kärestiku slaalom.
Kärestiku slaalomis võistlesid nii mehed kui naised C-1 (kanuu), K-1 (süst) ja avasõidus KX-1 (süstakross). Kvoodikohad jagatati Rahvuslik olümpiakomiteedele (NOC), mitte konkreetsetele sportlastele. Rahvuslik olümpiakomiteede kohtade arv oli piiratud ühe paadiga igal võistlusel. Need kvalifikatsioonikohad jagati järgmiselt:
Aerutamine.
NOC-ide kohtade arv oli piiratud kahe paatiga aerutamisvõistluse kohta, maksimaalselt kuue paatiga süstasõidus ja maksimaalselt kolme paatiga kanuusõidus, mis moodustas kaheksateistkümnest kohast koosneva nimekirja. Kvalifikatsioonitee võimaldas osaleda NOC-l ja mitte tingimata neil, kes teenivad otsese kvoodikoha. Need kvalifikatsioonikohad jagatie järgmiselt:
Medalitabel.
 Korraldajariik (Prantsusmaa)
&lt;br&gt;Finaal: 5. august
&lt;br&gt;Osavõtjaid: 37
&lt;br&gt;Riike: 33
&lt;br&gt;&lt;br&gt;Ametlikud tulemused: Ajasõidud - Eelvõistluse kokkuvõte - Poolfinaal - Finaal
Vaires-sur-Marne

Vaires-sur-Marne on Prantsuse kommuun, mis asub Seine-et-Marne'i departemangus Île-de-France'i piirkonnas.
Vaires-sur-Marne piirneb lõunas Marne'i jõega ja põhjas riigimaanteega nr. 34. See linn asub Pariisist 22 km idas ja 20-minutilise rongisõidu kaugusel Gare de l'Estist. Seda teenindab Vaires-Torcy jaam liinil P: Transilien Paris-Est-Meaux liin Chellesi kaudu. Just Vairesest, sellest jaamast veidi ida pool, saab alguse LGV Est, liin, millel saavutatakse raudtee maailma kiirusrekord 574,8 km/h.
Linna kõrgus merepinnast kõigub 38 meetrist kuni 52 meetrini kõrgeima punkti puhul, linn asub ligikaudu 42 meetri kõrgusel merepinnast. See on klassifitseeritud seismilisuse tsooni 1, mis vastab väga madalale seismilisusele.
Rae Gümnaasium

Rae Gümnaasium on riigigümnaasium Rae vallas Jüri alevikus aadressil Aruküla tee 22.
Kool alustab tegevust 1. septembril 2024.
EBS Gümnaasium

EBS Gümnaasium on eragümnaasium Tallinnas aadressil Ants Lauteri 3.
Gümnaasium rajati Estonian Business Schooli juurde 1997. aasta varakevadel ja selle nimi oli algselt Ärigümnaasium. Alates 1. septembrist 1999 on kooli nimi EBS Gümnaasium.
Zeiselmauer-Wolfpassing

Zeiselmauer-Wolfpassing on vald "(Gemeinde)" Austrias Alam-Austria liidumaal Tullni ringkonnas.
Zeiselmauer-Wolfpassing asub Tullni nõos, mis ümbritseb Tullni linna. Doonau jõgi jaotab territooriumi kahte ossa; veidi rohkem kui 50 % territooriumist on kaetud metsaga.
Ajalugu.
"Castra Cannabiaca" (Zeiselmaueris) oli Rooma Noricumi provintsi "Limes Norici" osa.
Majandus, liiklus, taristu.
1999. aastal oli külas 20 talu, samas 2001. aastal loetleti Zeiselmauer-Wolfpassingis 72 mittepõllumajanduslikku ettevõtet. Tööjõus osalemine moodustas samal aastal veidi rohkem kui 48 %.
Zeiselmaueri küla läbivad läänest itta kaks liiklusarterit, need on "Bundesstraße" 14 ja raudteeliin S40, mis on osa Viini S-Bahni süsteemist, mis ühendab "Wien Franz-Josefs-Bahnhofi" Tulln an der Donau ja Sankt Pölteni linnadega läänes. Wolfpassingis asuv "Landesstraße" L118 on tuntud ummikute poolest tipptundidel, kuna sellel on fooridega reguleeritud kitsas üherealine lõik.
Denatsifitseerimine

Denatsifitseerimise oli Teine maailmasõja nelja võitjariigi 1945. aasta juulist ellu viidud poliitika, mille eesmärk oli vabastada Saksamaa ja Austria ühiskond, kultuur, ajakirjandus, majandus, õigussüsteem ja poliitika kõigist natsionaalsotsialismi mõjudest. 
Denatsifitseerimise aluseks olid 1945. aasta veebruaris Jalta konverentsil vastu võetud otsused, USA välisministeeriumi 26. aprilli 1945. aasta direktiiv JCS 1067 ja 1945. aasta augusti Potsdami leping.
Zwentendorf an der Donau

Zwentendorf an der Donau on vald "(Marktgemeinde)" Austrias Alam-Austria liidumaal Tullni ringkonnas.
See asub Tullni nõos Doonau lõunakaldal. Koht pälvis avalikkuse tähelepanu kui ainsa Austria tuumaelektrijaama asukoht, mis valmis, kuid ei hakanud tööle. Referendumil 5. novembril 1978 hääletas napp 50,5% enamus Zwentendorfi tuumaelektrijaama kasutuselevõtu vastu.
Ajalugu.
Zwentendorfi lähedal oli 1.-5. sajandil "Castra Asturis". See oli Rooma Noricumi provintsi "Limes Norici" osa.
George Segal

George Segal (13. veebruar 1934 New York – 23. märts 2021 Santa Rosa, California) oli USA näitleja.
Ta saavutas populaarsuse 1960. ja 1970. aastatel filmides nii draama- kui ka komöödiarolle mängides. Tema tuntumad osatäitmised on muuhulgas filmides "Narride laev" ("Ship of Fools"; 1965), "King Rat" (1965), "Kes kardab Virginia Woolfi?" ("Who's Afraid of Virginia Woolf?"; 1966), "No Way to Treat a Lady" (1968), "The Owl and the Pussycat" (1970), "Where's Poppa?" (1970), "The Hot Rock" (1972), "Blume in Love" (1973), "A Touch of Class" (1973), "Täiskäsi" ("California Split"; 1974), "For the Boys" (1991) ja "Õnnelik õnnetus" ("Flirting with Disaster"; 1996).
Rolli eest filmis "Kes kardab Virginia Woolfi?" esitati ta Oscari kandidaadiks parima meeskõrvalosatäitja kategoorias. 1965. aastal pälvis ta Kuldgloobuse parima uue meesstaari kategoorias. 1974. aastal tõi roll filmis "A Touch of Class" talle Kuldgloobuse parima muusika- või komöödiafilmi meespeaosatäitja kategoorias.
Tema tuntumad rollid televisioonis olid Jack Gallo situatsioonikomöödias "Just Shoot Me!" (1997–2003) ja Albert "Pops" Solomon situatsioonikomöödias "The Goldbergs" (2013–2021).
1976. aasta Oscarite galal oli Segal üks õhtujuhtidest.
Segal oli ka tuntud bandžomängijana. Ta andis välja kolm muusikaalbumit ja mängis bandžot mitmes oma näitlejarollis.
2017. aastal sai ta Hollywoodi kuulsuste alleele omanimelise tähe.
Tony Esposito

Anthony James Esposito (hüüdnimega Tony O; 23. aprill 1943 Sault Ste. Marie, Ontario – 10. august 2021 Chicago, Illinois) oli Kanada-USA jäähokimängija (väravavaht). Ta mängis National Hockey League'is (NHL) kuusteist hooaega, millest viisteist hooaega Chicago Black Hawksis.
Aastatel 1963–1967 mängis Esposito Michigani tehnoloogia ülikooli jäähokimeeskonnas. NHL-is debüteeris ta hooajal 1968–69 Montreal Canadiensi meeskonnas. Black Hawksis asus ta mängima hooajal 1969–70, pälvides sel hooajal liiga hooaja parimale uustulnukale antava auhinna Calder Memorial Trophy. Lisaks võitis ta hooajal 1969–70 auhinna Vezina Trophy, millega tunnustatakse väravavahti, kelle NHL-i meeskond laseb põhihooaja jooksul endale lüüa kõige vähem väravaid. Vezina Trophy võitis Esposito veel hooaegadel 1971–72 (jagas auhinda meeskonnakaaslase Gary Smithiga) ja 1973–74 (jagas auhinda Philadelphia Flyersi mängijaga Bernie Parent). Hooaegadel 1969–70, 1970–72 ja 1979–80 valiti ta NHL-i hooaja esimesse sümboolsesse koosseisu ning NHL-i tähtede mängule kuus korda.
1972. aasta septembris osales Esposito Kanada võistkonnaga maavõistluses Nõukogude Liidu jäähokikoondise vastu ("Summit Series"). 1981. aastal osales ta Kanada karikavõistlustel USA jäähokikoondise koosseisus.
Esposito oli üks esimesi jäähokiväravavahte, kes arendas tõrjetöös praeguseks populaarseks saanud nn liblikstiili. 1988. aastal võeti ta Jäähoki Kuulsuste Halli liikmeks. 2017. aastal nimetati Esposito NHL-i ajaloo saja kõige parema mängija sekka. 1988. aastal igavikustas Blackhawks Esposito särginumbri 35.
Tema vanem vend Phil Esposito oli samuti jäähokimängija, kes mängis ründaja positsioonil. Sarnaselt vennaga on Phil samuti võetud Jäähoki Kuulsuste Halli liikmeks ja valitud NHL-i ajaloo saja parima mängija sekka.
Bronius Babkauskas

Bronius Babkauskas (9. aprill 1921 Pilviškiai – 21. oktoober 1975 Panevėžys) oli leedu näitleja.
Bronius Babkauskas lõpetas Pilviškiai progümnaasiumi. 1938–1940 õppis ta Kaunase näitestuudios, mida juhatas Juozas Miltinis. Pärast näitestuudio lõpetamist sai temast 1940. aastal Panevėžyse Draamateatri näitleja. Bronius Babkauskas oli Juozas Miltinise moodustatud teatritrupi üks kesksemaid näitlejaid. Ta lõi teatris umbes 90 rolli.
Alates 1953. aastast mängis Bronius Babkauskas rohkem kui 30 filmis. 1968. aastal valminud "Tallinnfilmi" mängufilmis "Hullumeelsus" mängis ta Willy rolli.
Luossajärvi

Luossajärvi põhjasaami keeles "Luossajávri" on järv Rootsis Lapimaa maakonnas Jukkasjärvi kihelkonnas Norrbotteni läänis Kiruna vallas Kirunast läänes Luossavaara lääneedelanõlvade kõrval. Järve lahutab linnast ja mäest Malmbanan. Geograafilised koordinaadid on 67° 51′ 52″ N, 20° 11′ 15″ E.
Pindala on 2 km², kõrgus merepinnast on 498 m, rannajoone pikkus on 7,66 km. 
Järve kagutipust saab alguse Luossajoki. Järv kuulub Tornio jõe peavalgalasse. 
Kaevandusettevõte LKAB on järve lõunaosa vähehaaval tühjendanud, et oleks võimalik kaevandada nn järvemaaki, Kiirunavaara rauamaagimaardla osa, mis paikneb järve all. Kuivendatud piirkonnad koosnevad peamiselt soomaadest. 
Nimi.
Põhjasaamikeelne nimi Luossajávri tuleb sõnadest "luossa" 'lõhe' ja "jávri" 'järv' ja tähendab 'lõhejärv'. Nimi on motiveeritud meriforelli kunagise ohtrusega järves. 
Keskkonnaprobleemid.
Vee keemilised analüüsid Luossajärvi allesjäänud osas osutavad kaevandamise mõjule. Hoolimata rangetest keskkonnanõuetest on järves on suur sulfaatioonide, nitritioonide ja nitriidioonide sisaldus. Suur sulfaatioonide sisaldus osutab ulatuslikule põhiliselt karbonaate ja sulfiide sisaldava materjali murenemisele. Viscaria vasekaevanduse tammide lekke tõttu on järves ka suur vasesisaldus.
Kalad.
Luossajärvi on kalastamiseks sobiv järv. Igal talvel korraldatakse järve jääl õngitsemisvõistlusi. Algselt elasid järves ahven, meriforell ja haug, kuid nüüdseks on neist looduslikult alles ainult ahven. Meriahvena looduslikud koelmud on kadunud, kuid LKAB laseb igal aastal järve meriahvenaid. Vette on lastud ka muud liiki kalu, sealhulgas merisiiga, harjust, arktika paaliat, vikerforelli ning splaket (isase ameerika paalia ja emase halli paalia ristandit). 
Osavalgala.
Luossajärvi kuulub osavalgalasse (753550-168499), mida SMHI nimetab "Utloppet av Luossajärvi". Osavalgala keskmine kõrgus on 528 m üle merepinna ja pindala on 11,78 km². Ülesvoolu pole ühtegi valgala. Luossajokist, mis valgala veed endasse võtab, jõuab vesi merre pärast 2 veekogu läbimist 390 km kaugusel. Valgala koosneb suuremalt jaolt metsast (18 %), avamaast (27 %) ja märgaladest (16 %). Valgalal on 2,45 km² veekogusid, nii et veepindala on 18,4 %. Hoonestus piirkonnas katab 2,69 km² ehk 20 % valgalast.
Elzė Gudavičiūtė

Elzė Gudavičiūtė (sündinud 18. novembril 1984 Vilniuses) on leedu näitleja.
Elzė Gudavičiūtė omandas Leedu muusika- ja teatriakadeemias bakalaureusekraadi näitlemise erialal 2009. aastal. Magistrikraadi omandas ta samas õppeasutuses 2011. aastal ja doktorikraadi 2017. aastal. Alates 2007. aastast on ta mänginud Kaunase Draamateatri, Leedu Riikliku Draamateatri, Leedu Riikliku Noorsooteatri ja Gintaras Varnase "Utopia" teatri lavastustes. 2013. aastast kuulub ta Leedu Riikliku Draamateatri truppi. 2015. aastast on ta Leedu muusika- ja teatriakadeemia õppejõud.
Lisaks leedu keelele valdab ta vabalt saksa keelt, hästi inglise ja vene keelt ning mingil määral prantsuse, kreeka ja itaalia keelt.
Gavith

Gavith (armeenia keeles գավիթ) ehk žamatun (armeenia keeles ժամատուն) on armeenia kirikuarhitektuuris esinev kiriku sissepääsu poolne juurdeehitis, mis on võrreldav Bütsantsi ja Lääne-Euroopa kirikute narteksiga. See ehitati eelkõige kloostrikirikutele. Arhitektuuriliselt oli see selgelt kirikuruumist eraldatud ja enamasti ehitatud hiljem kui kirik ise.
Esimene teadaolev "gavith" on Horomosi kloostris, ehitatud 1038. aastal, ja tekstides nimetati seda "ža matun". Nimetus "gavith" hakkas levima alates 1181. aastast, mil see esmakordselt ilmub Sanahini kloostri ühes raidkirjas.
Kirjeldus.
"Gavith" oli enamasti ristkülikukujulise põhiplaaniga ja neli sammast jagasid selle üheksaks väiksemaks kvadraadiks. Keskmise kvadraadi laes oli ümmargune või hulknurkne valgusava (vahel nimetatud ka "oculus"), mis võis paikneda sammastele toetuva väikese kupli või akendega laterna tipus. Eeskoja suurus oli väga varieeruv ja selle proportsioon kiriku enda suurusega polnud kindlaks määratud. Oli suuri kirikuid, millel oli väike "gavith", ja vastupidi, väikese kiriku "gavith" võis olla väga avar. "Gavith" võis olla kogunemisruum, sealt võis jälgida jumalateenistust nagu kirikusaaliski, samuti jagati seal usuõpetust, hoiti raamatuid ja lahendati kohtuasju. See võis olla ka mausoleum, kuhu olid maetud valitsejad või kõrgemad vaimulikud.
Lilleoru Põhikool

Lilleoru Põhikool on eraalgatuslik põhikool Harju maakonnas Rae vallas Aruvalla külas.
Kool alustas tegevust 1. septembril 2018. 
2023/2024. õppeaastal õpib Lilleoru Põhikoolis 48 last: 1. klassis 14, 2. klassis 14, 3 klassis 11, 4. klassis 3, 5. klassis 2 ja 6. klassis 3 õpilast. Päevaõppes on 1.-3. klass, koduõppel õpivad lapsed 1.-6.klassini. Järgneval aastal lisandub päevaõppesse 4. klass.
Ärilogistika

Ärilogistika (ingl.k. "business logistics") on valdkond ja teadus äri-, logistika- ja tarneahela juhtimise toimingute ja protsesside planeerimisest, disainimisest ja toetamisest. Ärilogistika valdkonda kuuluvad hanketegevus, ostutegevus, varude haldamine, laondus, jaotus, transport, klienditeenindus, finants- ja inimressursside juhtimine. Ärilogistikas koordineeritakse tootmise planeerimist ja ajastamist, tellimuste töötlemist, kommunikatsiooni, laopidamist, pakendamist, nõudluse prognoosimist, varude juhtimist, klienditeenindust, transporti ja müügijärgset teenindust. Ärilogistika on süsteemne ja omavahel seotud tegevuste kogum, mis on vajalik kaupade (tooraine, materjalid, lõpptooted) füüsilise liikumise ja ladustamise korraldamiseks tarnijatelt läbi ettevõtte rajatiste kliendile (turule) koos kaasnevate tegevustega.
Äritegevussoorituste mõõtmine

Äritegevussoorituste mõõtmine, ka ärilise suutlikkuse mõõtmine (ingl.k. "business performance measurement; BPM")  on tehnika ja praktika, mille puhul kasutatakse süsteemi eesmärkidest ja meetrikatest koosnevat süsteemi jälgimaks organisatsiooni või selle allüksuse sooritust.  Mõõtmistulemusi võrreldakse omavahel perioodiliselt, kõrvutatakse püstitatud eesmärgi näitajatega või hinnatakse neid üheskoos ja seotult muude näitajatega. 
Tegemist on lähenemisviisiga, mis kasutab mõõdetavate eesmärkide ja nende täitmise mõõtmise süsteemi organisatsiooni tulemuslikkuse jälgimiseks. Jälgitavate näitajate analüüs aitab organisatsioonil perioodiliselt ärieesmärke püstitada ja anda juhtidele tagasisidet olukorrast eesmärkide saavutamisel. Jälgitavate näitajate väärtust võrreldakse eelnevate perioodide ja eesmärgiks seatud väärtustega, vajadusel võttes arvesse ka erinevate näitajate omavahelisi vastasmõjusid.
Äriprotsesside kaardistamine

Äriprotsesside kaardistamine (ingl.k. "business process mapping; BPM")   on meetodite kasutamine, mis kirjeldavad vaadeldaval hetkel äriprotsesside staadiume, kontrollipunkte ja hõlmatud ressursse, selgitavad välja soovitavaid muutusi koos kaasneva riskianalüüsiga. Samuti töötatakse välja uusi protsesse toetavate ristfunktsionaalsete süsteemide juurutamise mooduseid.
Äriprotsesside ümberkujundamine

Äriprotsesside ümberkujundamine, ka äritegevuse ümberkujundamine (ingl.k. "business process reengineering"; "BPR")   on organisatsiooni äriprotsesside radikaalne, põhjalik muutmine saavutamaks dramaatilisi muutusi selle sooritusvõimes. "BPR"-i puhul vaadeldakse äritegevust kliendile orienteeritud tuumikprotsesside võrgustikuna traditsioonilise organisatsiooniliste funktsioonide võrgustiku asemel ja üritatakse maksimaalselt ära kasutada kaasaegsete IT ja kommunikatsioonitehnoloogiate võimalusi. See on organisatsiooni äriprotsesside põhjalik ümbermõtestamine ning sageli ka kardinaalne ümberkorraldamine, saavutamaks organisatsiooni tulemuslikkuse arvestatavat paranemist.  Kasutades IKT võimalusi on ühtlasi eesmärgiks suurendada hüppeliselt ettevõtte konkurentsivõimet.
Peter Karl Ott von Bátorkéz

Peter Karl Ott von Bátorkéz (sünninimega Peter Karl von Ott; 1738 – 10. mai 1809) oli Ungari päritolu Habsburgide monarhia väejuht ja vabahärra, kes osales Prantsuse revolutsioonisõdades. 
Elulugu.
Peter Karl Ott von Bátorkéz sündis 1738. aastal Esztergomis. Ta astus 1756. aastal sõjaväkke ning sai jalaväerügemendis nr. 57 lipnikuks. Ta osales seitsmeaastases sõjas. 1760. aastal sai ta Liegnitzi lahingus pähe haavata. Hiljem ülendati ta Pálffy husaarirügemendis nr. 7 leitnandiks. 1777. aastal sai ta Kalnoky husaarirügemendis nr. 17 majoriks.
Austria-Türgi sõja ajal ülendati Ott ooberstleitnandiks. 19. juunil 1788 ründas ligi 2000-meheline Türgi üksus tema positsiooni Brani lossi lähedal. Ott lõi türklaste ülekaalukad rünnakud tagasi. Selle eest edutati ta ooberstiks. Calafati linna vallutamise eest autasustati teda Maria Theresia militaarordeni rüütliristiga. 1791. aastal kingiti talle vabahärratiitel koos perekonnanimega "von Bátorkéz".
Prantsuse revolutsioonisõdade algul, 1793. aastal viidi Ott üle Reini rindele. 17. mail vallutas ta Offenbach-Hundheimi lähedal neli prantslaste kahurit. 1794. aastal ülendati ta kindralmajoriks. Samal aastal viis ta edukalt läbi rünnaku Prantsuse laagrile Famarsi all.
1796. aastal viidi Ott üle Itaaliasse, kus liitus Dagobert Sigmund von Wurmseri armeega ja juhatas Wurmseri avangardi. 11. septembril lõi Ott Cerea all tagasi Prantsuse rünnaku. 12. septembril korraldas ta Castellaros väiksemale Prantsuse üksusele üllatusrünnaku, milles hukkus brigaadikindral Charles-François Charton. 1797. aasta märtsis ülendati Ott feldmarssal-leitnandiks.
1799. aastal teenis Ott Michael von Melase juhatuse all taas Itaalias. Sama aasta juunis osales ta Trebbia lahingus. 18. septembril osales ta kokkupõrkes kindral Paul Grenier' vägedega Savigliano all. 13. oktoobril autasustati teda Maria Theresia militaarordeni komandöriristiga. 1800. aastal piiras ta Genovas sisse André Masséna väe, kes alistus 4. juunil. Viis päeva hiljem kaotas ta Montebello all lahingu Jean Lannesi Prantsuse armeele. 14. juunil juhatas ta Marengo lahingus vasakul tiival korpust.
1801. aastal sai Ott husaarirügemendi nr. 5 "inhaberiks", ta läks neli aastat hiljem erru ning suri Budapestis 10. mail 1809.
Äriülevaade

Äriülevaade (ingl.k. "business review; BR") on ettevõtte äritegevuse ja selle tulemuslikkuse perioodiline hindamine koos selle missiooni, eesmärkide ja nende saavutamise strateegilise plaani esitamisega. Äriülevaate andmise üritusele võidakse kutsuda ka tarnija- ja klientorganisatsioonide funktsionaalsete valdkondade juhid. Äriülevaateid võidakse anda kord kalendriaasta igas kvartalis.
Äriüksus

Äriüksus (ingl.k. "business unit") on ettevõtte ärisuund, millel on oma strateegia ja eesmärgid ning mille tegevus võib toimuda suurel määral sõltumatult ettevõtte muudest ärisuundadest. See on organisatsiooni osa, mida juhitakse nagu muudest allüksustest vähesõltuvat äritegevust. Äriüksusel on eraldi tulude ja kulude eelarve ning selle juht vastutab äriüksuse tegevustulemuste eest. Tüüpiliseks äriüksuseks divisjoniorganisatsioonis on divisjon.
Kõnekeskus

Kõnekeskus (ingl.k. "call centre") on organisatsiooni tsentraliseeritud talitus, mida kasutatakse suure hulga telefonipäringute vastuvõtuks ja saatmiseks. Ettevõtted kasutavad kõnekeskusi sissetulevate telefonitellimuste, klienditoe- või infopäringute haldamiseks. Kõnekeskust võidakse kasutada ka väljaminevateks kõnedeks (telefonimüük, kliendiküsitlused, tegelemine võlgnevustega jms).
Calyptella

Calyptella on šampinjonilaadsete seltsi heinikuliste sugukonda kuuluv seente perekond.
Nõudetellimus

Nõudetellimus (ingl.k. "call-off order") on tellimus, mille ostja esitab tarnijale varem esitatud koondostutellimuses sisalduvate kaupade kohaletoimetamiseks täpselt ajal, mil ta neid vajab. Nõudetellimine (ingl.k. "call-off ordering") on tellimismeetod, mille eesmärgiks on viivitada nende toodete tarnimisega, mida kohe ei vajata. Ostja esitab tarnijale nõudetellimuse soovitud, juba esitatud koondostutellimuses sisalduvate kaupade kohaletoimetamiseks just siis, kui ta neid vajab.
Breiktants 2024. aasta suveolümpiamängudel

 
Breiktantsuvõistlused 2024. aasta suveolümpiamängudel Pariisis Prantsusmaal toimuvad 9.–10. augustil Place de la Concorde’il, mis tähistab selle spordiala ametlikku debüüti programmis ja esimest tantsuspordiala suveolümpia ajaloos. Pärast edukat debüüti 2018. aasta noorte suveolümpiamängudel Buenos Aireses on breiktants 2024. aasta Pariisis heaks kiidetud rulasõitu, sportronimise ja surfamise kõrval üks neljast täiendavast spordialast. Võistlusel osaleb üksiklahingutes kokku kolmkümmend kaks breiktantsijat (kuusteist Breik-poissi ja kuusteist Breik-tüdrukut).
Breigivõistlus hõlmab kahte soopõhist medalivõistlust, kus soololahingutes võtavad omavahel mõõtu kuusteist B-poissi ja kuusteist B-tüdrukut. Iga bboy/bgirl ühendab ja kohandab tohutul hulgal tantsuliigutusi, sealhulgas jõuliigutusi, nagu tuuleveskid, jalatööd (nt kuueastmeline) ja külmutamist, improviseerides DJ lugude taktis, et koguda kõrgeim punktisumma. Järgmisesse vooru pääseb breikija, kes on soololahingus kohtunike poolt oma vastase üle saavutanud kõige rohkem punkte.
Medalitabel.
 Korraldajariik (Prantsusmaa)
&lt;br&gt;Finaal: 9. august
&lt;br&gt;Osavõtjaid: 17
&lt;br&gt;Riike: 12
&lt;br&gt;&lt;br&gt;Ametlikud tulemused: Eelvoor - Veerandfinaal - Poolfinaal - Finaal
Dietmanns

Dietmanns on vald "(Marktgemeinde)" Austrias Alam-Austria liidumaal "Waldvierteli" piirkonnas Waidhofen an der Thaya ringkonnas.
Minimaalse tellimiskoguse punkti meetod

Minimaalse tellimiskoguse punkti meetod (ingl.k. "can-order point method") on varude täiendamise meetod, mida kasutatakse täiendustellimuse esitamisel tarnijale, kes tarnib paljusid laoartikleid. Kui mingi laoartikli laoseis on vähenenud tellimispunktini või alla selle, vaadatakse üle ka teiste sama tarnija tarnitud laoartiklite laoseis, mis ei ole veel vähenenud tellimispunktini. Lisaks tellimispunktile on igale laoartiklile määratud minimaalne tellimiskogus ("can-order point"). Nende laoartiklite täiendustellimused, mis vajavad täiendamist, lisatakse tellimispunktini vähenenud laoartikli tellimusele. Meetodi eesmärk on vältida lühikese ajavahemiku jooksul paljude täiendustellimuste tegemist samale tarnijale, vähendada tellimiskulusid, saada allahindlusi suurematelt ostumahtudelt ja vähendada tänu suurematele saadetistele transpordikulusid ühiku kohta.
Concorde'i väljak

Concorde'i väljak (prantsuse keeles Place de la Concorde, 'üksmeele väljak') on üks suuremaid avalikke väljakuid Prantsusmaal. Pindalaga 7,6 hektarit on see Pariisi suurim väljak. See asub Pariisi kaheksandas linnaosas Champs-Élysées' idapoolses otsas.
Väljak valmis 1772. aastal. See oli paljude märkimisväärsete avalike hukkamiste koht, sealhulgas toimusid seal kuningas Louis XVI ning Marie Antoinette'i ja Maximilien Robespierre'i hukkamised Prantsuse revolutsiooni käigus, misjärel anti väljakule ajutiselt nimeks Place de la Révolution ("Revolutsiooni väljak"). Oma praeguse nime sai see 1795. aastal revolutsiooni hilisemate aastate leppimise žestina.
1830. aastatel paigaldati Concorde'i väljakule üks kahest Luxori obeliskist.
Konsoolriiul

Konsoolriiul (inglise keeles "cantilever rack") on eriotstarbeline, eritellimusel valmistatav laoriiul talade, profiilide, torude jms hoiustamiseks. Konsoolriiuleid toodetakse enamasti kindla kaubaliigi tarvis, universaalseid riiulikonstruktsioone pole paljudel juhtudel võimalik kasutada. Konsoolriiulite eeliseks on, et need võimaldavad sarnaselt konventsionaalse laoga vaba juurdepääsu kõikidele hoiukohtadele.
Dobersberg

Dobersberg on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Gastern

Gastern on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Kapatsiteet

Kapatsiteet, tootmismaht, teostussuutlikkus jms (ingl. k". capacity")  on termin, millega võidakse kirjeldada väga erineval viisil tootmisettevõtte või teenuseid osutava ettevõtte võimekust mahuühikutes valmistada tooteid või osutada teenuseid kasutades seejuures maksimaalselt ja efektiivselt olemasolevaid ressursse. Kapatsiteeti väljendatakse tavaliselt naturaal- või rahaühikutes seadme(te), töötaja(te) või ettevõtte maksimaalses tootmismahus või -võimes. 
Nii näiteks võidakse mõelda ettevõtte kapatsiteedi all:
Groß-Siegharts

Groß-Siegharts on linn "(Stadtgemeinde)" Austrias Alam-Austria liidumaal Waidhofen an der Thaya ringkonnas.
Kapatsiteedi haldamine

Kapatsiteedi haldamine (ingl.k. "capacity management") on kontseptsioon, mille järgi on vaja kapatsiteedi juhtimiseks seda mõista, määratleda ja mõõta organisatsiooni igal tasandil, kaasa arvatud turusegmendid, tooted, protsessid, toimingud ja kasutatavad ressursid. Kapatsiteet tuleb määratleda iga valdkonna jaoks eraldi kolmel eri hierarhilisel tasandil - millistel tingimustel on see täielikult kasutamata, mil kasutatakse ebaproduktiivselt ja millisel juhul produktiivselt. Kapatsideedi haldamise/juhtimise mõistega on seotud ka kapatsiteedi planeerimise termin. 
Kapatsiteedi planeerimine (ingl.k. "capacity planning") on tegevuskava koostamine tagamaks, et vajalikud ressursid (tootmise kapatsiteet, jaotuskeskuse kapatsiteet, veovahendite ja -ühikute kapatsiteet jms) on saadaval õigel ajal ja õiges kohas rahuldamaks ettevõtte logistilisi ja tarneahela vajadusi. Kapatsiteeti planeeritakse ettevõtte ressursside tasandil, mis toetab parimal võimalikul viisil selle konkurentsivõimelisust.
Karlstein an der Thaya

Karlstein an der Thaya on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Kautzen

Kautzen on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
DeepStateMap.Live

DeepStateMap.Live on interaktiivne veebikaart Venemaa ja Ukraina armee sõjaliste operatsioonide kohta Venemaa sissetungi ajal Ukrainasse. Kaart loodi 24. veebruaril 2022, sissetungi päeval, mittetulundus- ja vabatahtlike ühenduse Deep State UA poolt. Kaarti ajakohastatakse regulaarselt, et kajastada hetkeolukorda rindel, sõjalistes formeeringutes ja teistes olulistes sõjasündmustes, nagu näiteks raketiristleja Moskva uppumine.
22. veebruaril 2024 teatas Deep State UA, et kaart on alates selle käivitamisest kogunud miljard vaatamist.
Kapuvár

Kapuvár (saksa keeles "Kobrunn") on linn Ungaris Győr-Moson-Soproni komitaadis, Kapuvári kreisi halduskeskus.
Geograafiline asend.
Kapuvár asub Austria piirist ligikaudu 12 km kaugusel, Sopronist umbes 35 km idakagus ja komitaadikeskusest Győrist ligikaudu 47 km läänes. Linna läbivad Győr–Soproni raudteeliin ja maantee M85.
Ajalugu.
Kapu kindlust on ürikutes esmamainitud 1162. aastal. Kapuvár oli kuninga valduses kuni 1387. aastani, mil see kingiti koos ümbruskonna küladega Kanizsa perekonnale. 16. sajandil läks Kapuvár seoses Kanizsa perekonna väljasuremisega Nádasdy perekonna omandisse. Ei ole päris selge, kas Türgi väed 1594. aastal Kapuvári lühikeseks ajaks vallutasid või mitte. 1683. aastal püüdis türklaste ja kurutsite ühisvägi edutult Kapuvári vallutada. Rakoczi iseseisvussõja ajal vallutasid kurutsite väed János Bottyáni juhtimisel Kapuvári 1705. aastal. Austria väed vallutasid Kapuvári varsti tagasi. 1707. aastal vallutasid kurutsid Kapuvári uuesti ja hoidsid seda oma käes kuni 1709. aastani.
1950. aastatel ja 1960. aastatel kujunes Kapuvárist toiduainete-, kerge- ja mehaanikatööstuse keskus. Vahepeal kaotatud linnaõigused sai Kapuvár tagasi 1969. aastal.